

ΔΗΜΟΣ ΑΛΕΞΑΝΔΡΟΥΠΟΛΗΣ

ΑΥΤΟΤΕΛΕΣ ΓΡΑΦΕΙΟ ΕΝΗΜΕΡΩΣΗΣ ΚΑΙ ΔΗΜΟΣΙΩΝ ΣΧΕΣΕΩΝ

**Διεύθυνση:** Λ. Δημοκρατίας 306

**Τ.Κ.** 68131, Αλεξανδρούπολη

**Τηλέφωνο:** 2551350203

**e-mail:** gtip@alexpolis.gr

Αλεξανδρούπολη, 5/11/2020

**ΔΕΛΤΙΟ ΤΥΠΟΥ**

**Θέμα: Ένταξη και χρηματοδότηση από το Πράσινο Ταμείο του έργου «Ανάπλαση Ιστορικού Κέντρου Αλεξανδρούπολης»**

Στο χρηματοδοτικό πρόγραμμα του Πράσινου Ταμείου «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ», στον Άξονα Προτεραιότητας 1: «Αστική Αναζωογόνηση», εντάχθηκε το έργο «Ανάπλαση Ιστορικού Κέντρου Αλεξανδρούπολης» μετά από σχετική απόφαση του Διοικητικού Συμβουλίου του Πράσινου Ταμείου του Υ.Π.ΕΝ.

Η πράξη με τίτλο: ΑΝΑΠΛΑΣΗ ΙΣΤΟΡΙΚΟΥ ΚΕΝΤΡΟΥ ΑΛΕΞΑΝΔΡΟΥΠΟΛΗΣ αποτελείται από: 1 υποέργο με τίτλο ΑΝΑΠΛΑΣΗ ΙΣΤΟΡΙΚΟΥ ΚΕΝΤΡΟΥ ΑΛΕΞΑΝΔΡΟΥΠΟΛΗΣ.

Η προτεινόμενη παρέμβαση για τη δημιουργία νέων και αποκατάσταση υφισταμένων πεζόδρομων στην περιοχή εκτέλεσης του έργου από την οδ. Κουντουριώτου έως και τον πεζόδρομο Ν. Φωκά είναι ήπια και επιφανειακή (με βάθος εκσκαφής 20 εκ.), ακολουθώντας τα υφιστάμενα υψόμετρα και τις υφιστάμενες χρήσεις.

Οι βασικοί άξονες της μελέτης είναι :

• Ανάπλαση της περιοχής ιστορικού κέντρου με τρόπο ώστε να συνεχιστεί η παραδοσιακή της λειτουργία

• Απόδοση ενιαίου αρχιτεκτονικού χαρακτήρα στην περιοχή παρέμβασης

• Περιβαλλοντική αναβάθμιση της περιοχής με τη δημιουργία και ανανέωση πράσινου στοιχείου (δενδροφύτευση)

• Βιολογική αναβάθμιση της περιοχής με τη χρήση σύγχρονων οικοδομικών υλικών, πιο εναρμονισμένων με το περιβάλλον (ψυχρά υλικά δαπεδόστρωσης)

• Δημιουργία χώρου, προσβάσιμου για όλες τις κατηγορίες κατοίκων και επισκεπτών της πόλης (ράμπες και λωρίδες ΑΜΕΑ)

• Αισθητική αναβάθμιση.

Η μελέτη περιλαμβάνει διαμόρφωση της οδού Δικαστηρίων ήπιας κυκλοφορίας πλάτους 8,00μ από τον πεζόδρομο Ν. Φωκά έως την πλ. Κύπρου, κατασκευή ενός νέου πεζόδρομου (οδ. Κουντουριώτη) καθώς και ανακατασκευή των ήδη υφιστάμενων πεζόδρομων Μιαούλη, Κανάρη, Σουλίου και Ν. Φωκά.